**Dr. Czintula György** 1978 és 1997 között a Belügyminisztériumban dolgozott. Egyetemi diplomát 1991-ben a Zrínyi Miklós Katonai Akadémia Rendszerszervező és Vezetés Automatizálási tanszéken kapott. Egyetemi doktori címet szerzett 1993-ban, értekezésének címe „Az adatvédelem aspektusainak elméleti kérdései és gyakorlati megvalósulása a belügyi számítástechnikai rendszerekben”. Elsősorban információbiztonsággal, információ védelemmel foglalkozott.

1997-től a távközlés területén dolgozik, a Westel 900 GSM Mobil Távközlési Rt. és utódszervezeteinél, majd a Magyar Telekomnál.

Jelenleg a készenléti felhasználók zártcélú hálózatának kormányzati célú hírközlési szolgáltatója, a Pro-M Zrt. ügyfélkapcsolati igazgatója.

Alelnöke a Promotel Professzionális Távközlésért Magyországi Egyesületnek, tagja a HTE-nek, a Hétpecsét Információbiztonsági Egyesületnek és a Magyarországi Biztonsági Vezetők Egyesületének.